Document ID: 31992D0400

KOMISSION PÄÄTÖS,
tehty 15 päivänä heinäkuuta 1992,
neuvoston direktiivin 83/189/ETY liitteenä olevien standardointielimien luetteloiden muuttamisesta (92/400/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon teknisiä standardeja ja määräyksiä koskevien tietojen toimittamisessa noudatettavasta menettelystä 28 päivänä maaliskuuta 1983 annetun neuvoston direktiivin 83/189/ETY(1), sellaisena kuin se viimeksi muutettuna komission päätöksellä 90/230/ETY(2),
ottaa huomioon mainitun direktiivin 5 artiklalla perustetun pysyvän komitean lausunnon,
sekä katsoo, että
komissio on vihreässä kirjassaan vuonna 1987 antanut televiestintää koskevan suosituksen lisätä huomattavasti standardien kehittämistä yhteisössä erityisesti luomalla eurooppalainen standardointielin televiestinnän alalla,
CEPT (Euroopan posti- ja telehallintojen konferenssi)-maiden posti- ja telehallintojen myönteinen suhtautuminen tähän komission suositukseen johti maaliskuussa 1988 ETSIn (Euroopan telealan standardointilaitos) perustamiseen, joka on voittoa tavoittelematon Ranskan lakien alainen yhdistys,
ETSIn yleiskokouksen 21 päivänä marraskuuta 1990, 7 päivänä maaliskuuta 1991 ja 3 päivänä huhtikuuta 1992 hyväksymällä työjärjestyksellä pyritään varmistamaan sen tehokas toiminta eurooppalaisena standardointielimenä käynnistysvaiheen jälkeen,
jäsenvaltiot ovat suhtautuneet myönteisesti tietotekniikan ja televiestinnän alojen standardoinnista 27 päivänä huhtikuuta 1989 annettuun neuvoston päätöslauselmaan(3), ja erityisesti kehotukseen luoda välittömästi kansallisia standardointielimiä, jotka osallistuvat ETSIn standardien vahvistamiseen, ja
CEN, Cenelec ja ETSI ovat suhtautuneet myötämielisesti samaan päätöslauselmaan erityisesti luomalla joulukuussa 1990 CENin, Cenelecin ja ETSIn yhteisen johtajaryhmän, allekirjoittamalla kesäkuussa 1990 näiden kolmen toimielimen välisen yhteistyösopimuksen ja määrittelemällä tehtävän ITSTC:n (Tietotekniikan ohjauskomitean) kautta tapahtuvalle yhteistyölle.
ON TEHNYT TÄMÄN PÄÄTÖKSEN:
1 artikla
Korvataan direktiivin 83/189/ETY liitteenä olevat luettelot tämän päätöksen liitteenä olevilla luetteloilla.
2 artikla
Tämä päätös on osoitettu kaikille jäsenvaltioille.
Tehty Brysselissä 15 päivänä heinäkuuta 1992.

Labels: 12
7